Oficiālais Vēstnesis L 138 , 09/06/2000 Lpp. 0012 - 0014



Komisijas Regula (EK) Nr. 1209/2000 (2000. gada 8. jūnijs), ar ko nosaka procedūras Eiropas Atomenerģijas kopienas dibināšanas līguma 41. pantā noteikto paziņojumu sniegšanai EIROPAS KOPIENU KOMISIJA, ņemot vērā Eiropas Atomenerģijas kopienas dibināšanas līgumu un jo īpaši tā 41. pantu, ņemot vērā noteikumus, kas paredzēti Padomes 1999. gada 2. decembra Regulā (Euratom) Nr. 2587/1999 [1], ar ko nosaka, par kuriem ieguldījumu projektiem, ievērojot līguma 41. pantu, jāpaziņo Komisijai, tā kā: Komisija tādā mērā, cik vajadzīgs, lai izpildītu uzdevumu, kas tai uzlikts saskaņā ar līguma IV nodaļu, atbild par to, lai noteiktu procedūru, saskaņā ar kuru īsteno ar 41. pantu personām un uzņēmumiem uzlikto pienākumu paziņot par ieguldījumu projektiem jaunos objektos un arī par tādiem aizstāšanas vai pārveidošanas gadījumiem, kas pēc veida un apjoma atbilst Padomes noteiktajiem kritērijiem, IR PIEŅĒMUSI ŠO REGULU. 1. pants Par ieguldījumu projektiem, kas attiecas uz jauniem objektiem un arī uz aizstāšanu vai pārveidošanu, kura pēc veida un apjoma atbilst kritērijiem, kas noteikti ar Regulu (Euratom) Nr. 2587/1999, paziņo Komisijai, izmantojot veidlapu, kuras paraugs ir šīs regulas pielikumā. 2. pants Pienākums informēt Komisiju par ieguldījumu projektiem, kas minēti līguma 41. pantā, attiecas uz personām un uzņēmumiem, kuri attiecībā uz jebkuru Kopienā izveidotu vai veidojamu objektu veic rūpnieciskas darbības, kas iekļautas līguma II pielikumā (attiecīgos gadījumos, ja uzņēmumu mītne ir ārpus Kopienas, šo pienākumu pilda vietējā vadība). 3. pants Ja informācija, kas nododama, ievērojot 41. pantu, jau ir nodota, iesniedzot vispārīgus datus saskaņā ar līguma 37. pantu, tad paziņojumā var aprobežoties ar norādi uz iepriekš iesniegto informāciju un papildus sniegt pārējo informāciju, kura paredzēta veidlapā šīs regulas pielikumā. 4. pants Par jebkurām pārmaiņām ieguldījumu projektu īstenošanā Komisiju informē saskaņā ar šo regulu, ievērojot tos pašus nosacījumus. 5. pants Jebkuras pārmaiņas minētajā veidlapā Komisija publicē Eiropas Kopienu Oficiālajā Vēstnesī. 6. pants EAEK Komisijas 1958. gada 5. novembra Regulu Nr. 1 [2] atceļ, šai regulai stājoties spēkā. Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 8. jūnijā Komisijas vārdā — priekšsēdētāja vietnieks Loyola De Palacio [1] OV L 315, 9.12.1999., 1. lpp. [2] OV 25, 27.11.1958., 511./58. lpp. -------------------------------------------------- PIELIKUMS IEGULDĪJUMU PROJEKTS (paraugs) Līguma II pielikumā iekļautās rūpnieciskās darbības | Sniedzamā informācija | Visas darbības no 1. līdz 13. | 1.1. Tās personas vai uzņēmuma nosaukums, kas informē par ieguldījumu projektu, un vajadzības gadījumā tās atbildīgās personas vārds, kurai pēc vajadzības var adresēt papildu jautājumus. | 1.2. Ieguldījumu projekta nosaukums. | 1.3. Rūpnieciskās darbības, pie kurām ieguldījumu projekts pieskaitāms, ievērojot Līguma II pielikumu. | 1.4. Vai tas būs jauns objekts, aizstāšana vai pārveidošana? | 1.5. Norāde uz dokumentiem, kas sakarā ar ieguldījumu projektu iepriekš iesniegti Euratom (korespondences datējums). | 1.6. Tās personas(-u) vai uzņēmuma(-u) nosaukums un adrese, kas: a)ekspluatē objektu;b)gatavo projektu objektam;c)pārrauga un inspicē projekta izpildi;d)atbild galvenokārt par iekārtu piegādi. | 1.7. Finansēšanas metodes. | 1.8. Ģeogrāfiskā atrašanās vieta. | 1.9. Īss apraksts un vispārīgi plāni. | 1.10. Sākotnējās uzstādīšanas izmaksas (eiro) un izmaksu sadalījums pa galvenajiem posteņiem. | 1.11. Galveno pasūtījumu izvietošanai, uzstādīšanai un darbības sākšanai paredzamais laika grafiks, īpaši attiecībā uz sākotnējo līgumu slēgšanu ar piegādātājiem par būvdarbu sākšanu un plānoto termiņu ievadei ekspluatācijā. | 1.12. Objekta ekspluatācijas izbeigšanas plānu raksturojums, ja tādi ir. | 1.13. Oficiālā valsts iestāde, kas izsniedz licences būvdarbiem un ekspluatācijai: ekspluatācijas licences derīguma termiņš. | 1.14. Īss pētniecības un attīstības programmu apraksts, ja tādas ir. | Visas darbības, izņemot 11. (reaktorus) | 2.1. Ražošanas saturs un īpašības; gada jauda. | 2.2. Objekta galvenās funkcijas. | 2.3. Ja objektu ir paredzēts paplašināt, norādīt, kā, cik ilgā laikā un cik lielā mērā plānots mainīt gada jaudu. | 2.4. Ja paplašināšana nav plānota, tad, ņemot vērā vietējos nosacījumus un citus apstākļus, norādīt, vai ir iespējams ražošanas gada jaudu palielināt un, ja ir, cik lielā mērā. | 11. darbība | 3.1. Plānotā reaktora nosaukums un tips, kā arī galvenais(-ie) lietojuma veids(-i). | 3.2. Objekta galvenās funkcijas. | 3.3. Lietojamās degvielas elementu galvenās īpatnības. | 3.4. Moderatora un reflektora parametri. | 3.5. Primārā dzesētājšķidruma un sekundārā dzesētājšķidruma parametri. | 3., 4., 5., 6., 7., 8., 9., 10. darbība; pēc vajadzības 12., 13. darbība | 4.1. Galveno rūpnīcas ekspluatācijai vajadzīgo piegāžu, to skaitā elektroenerģijas, paredzētais saturs un gada daudzums, norādot paredzētos piegādātājus. | 4., 5., 7., 8., 11., 12. darbība; pēc vajadzības 13. darbība | 5.1. Ja vajadzīgs, papildu dati par objekta būvlaukumu. | 1. darbība | 6.1. Izstrādājamā ieža ģeoloģija. | 6.2. Izstrādājamā ieža drošās rezerves. | 6.3. Izstrādājamā ieža paredzamās rezerves. | 6.4. Drošās un paredzamās rezerves koncesijai kopumā. | 5. darbība | 7.1. Degvielas elementu raksturojums. | --------------------------------------------------